**ADATVÉDELMI SZABÁLYZAT**

Az Adatvédelmi Szabályzat célja, hogy a civilosszefogas.hu domain alatt működő honlap („Honlap”) látogatóit, illetve a Szabályzat olvasóit tájékoztassa a Közhasznú Alapítvány működésével összefüggő adatkezelésekről a személyes adatok védelmét szabályozó jogszabályok, különösen az Európai Parlament és a Tanács (EU) 2016/679 rendelete („Rendelet”), valamint az információs önrendelkezési jogról és az információszabadságról szóló 2011. évi CXII. törvény (Infotv.) rendelkezéseinek megfelelően.

**1. Értelmező rendelkezések**

*Személyes adat:* bármely meghatározott, azonosított vagy azonosítható természetes személlyel kapcsolatba hozható adat és az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható (amennyiben az adatkezelő rendelkezik azokkal a technikai feltételekkel, amelyek a helyreállításhoz szükségesek).

*Különleges adat:* a faji eredetre, a nemzetiséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdek-képviseleti szervezeti tagságra, a szexuális életre, az egészségi állapotra, valamint a kóros szenvedélyre vonatkozó és a bűnügyi személyes adat.

*Adatalany/érintett:* bármely meghatározott, személyes adat alapján azonosított vagy - közvetlenül vagy közvetve - azonosítható természetes személy.

*Adatkezelés:* az alkalmazott eljárástól függetlenül az adatokon végzett bármely művelet, például az adatok gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők rögzítése.

*Adatkezelő:* az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adat kezelésének célját meghatározza, az adatkezelésre vonatkozó döntéseket meghozza és végrehajtja, vagy az adatfeldolgozóval végrehajtatja.

*Adatfeldolgozás:* az adatkezelési műveletekhez kapcsolódó technikai feladatok elvégzése.

*Adatfeldolgozó:* az személy vagy szervezet, aki/amely az adatkezelővel kötött szerződése alapján – beleértve a jogszabály rendelkezése alapján történő szerződéskötést is – az adatok feldolgozását végzi.

*Adattovábbítás:* az adat meghatározott harmadik személy számára történő hozzáférhetővé tétele.

*Hozzájárulás:* az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körű vagy egyes műveletekre kiterjedő – kezeléséhez. Különleges adatok esetében szükséges az írásos forma.

*Tájékoztatás:* az érintettel az adatkezelés megkezdése előtt közölni kell, hogy az adatkezelés a hozzájárulásán alapul-e vagy kötelező, továbbá egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, illetve arról, hogy kik jogosultak az adatok megismerésére. A tájékoztatásnak magába kell foglalnia az érintett adatkezeléssel kapcsolatos jogait és jogorvoslati lehetőségeit is.

*Tiltakozás:* az érintett nyilatkozatával személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri.

*Adatbiztonság:* az adatok jogosulatlan megszerzése, módosítása és megsemmisítése elleni műszaki és szervezési megoldások rendszere.

*Adattörlés:* az adat felismerhetetlenné tétele oly módon, hogy a helyreállítása többé nem lehetséges.

*Adatzárolás:* az adat azonosító jelzéssel ellátása további kezelésének végleges vagy meghatározott időre történő korlátozása céljából.

*Harmadik ország:* minden olyan állam, amely nem az Európai Gazdasági Térség tagja.

*Adatvédelmi tisztviselő:* olyan szereplő az adatkezelő vagy az adatfeldolgozó oldalán, aki ismeri az adatvédelmi szabályokat és gyakorlatot, illetve az adatkezelő/adatfeldolgozó működését. Tájékoztat és szakmai tanácsot ad az adatkezelő/adatfeldolgozó, továbbá az adatkezelést végző alkalmazottak részére; ellenőrzi az adatvédelmi rendelkezéseknek és belső szabályoknak való megfelelést, kérésre szakmai tanácsot ad az adatvédelmi hatásvizsgálatra vonatkozóan, amelyet nyomon is követ. Együttműködik a felügyeleti hatósággal, az adatkezeléssel összefüggő ügyekben kapcsolattartó pontként szolgál a hatóság felé, adott esetben konzultációt folytat vele.

**2. Általános rendelkezések**

Az Adatvédelmi Szabályzat hatálya alá tartozó személyes adatok a Közhasznú Alapítvány kezelésében állnak.

Az érintett önkéntes hozzájárulása adja a személyes adatok kezelésének jogalapját. A Szabályzat értelmében a Közhasznú Alapítvány az abban meghatározott célokból különleges adatot nem kezel. A megadott személyes adatok kezelése kizárólag az alapítvány fennállásáig, de legkésőbb az érintett hozzájárulásának visszavonásáig történik.

Harmadik személy részére a személyes adatok nem kerülnek továbbításra. A megadott személyes adatokhoz kizárólag a Közhasznú Alapítvány Kuratóriumának vezetőségi tagjai, az internetes oldal adminisztrátora, valamint azok az esetleges munkavállalók férhetnek hozzá jogosultsági alapján, akiknek a személyes adat megismerése adatkezelési céljuk megvalósításához elengedhetetlen.

A Közhasznú Alapítvány az általa kezelt személyes adatok biztonsága érdekében foganatosítja az elvárható technikai és szervezési intézkedéseket, biztosítja az adatok védelmét, és kialakítja a korábban említett hazai és nemzetközi jogszabályok betartásához szükséges eljárási szabályokat.

A Közhasznú Alapítvány nem engedi a kezelt személyes adatokhoz történő jogosulatlan hozzáférést, az adatok megváltoztatását, továbbítását, nyilvánosságra hozását, törlését vagy megsemmisítését, valamint védelmet biztosít a véletlen megsemmisülés és sérülés ellen.

**3. Az érintettek jogai**

Az érintett kérelmére tájékoztatást kap a Közhasznú Alapítvány által kezelt, illetve az alapítvány által vagy rendelkezése szerint megbízott adatfeldolgozó által feldolgozott adatairól, azok forrásáról, az adatkezelés céljáról, jogalapjáról, időtartamáról, az adatfeldolgozó nevéről és címéről, valamint az adatfeldolgozónak az adatkezeléssel összefüggő tevékenységéről.

A Közhasznú Alapítvány a kérelem benyújtásától számított legrövidebb idő alatt (de legfeljebb 30 napon belül) közérthető formában, az érintett erre irányuló kérelmére írásban nyújt adatkezelési tájékoztatást. A tájékoztatás ingyenes.

Az érintett kérelme irányulhat a személyes adatok helyesbítésére, törlésére és zárolására is. Törlés helyett a Közhasznú Alapítvány akkor zárolja a személyes adatot, ha a rendelkezésre álló információk alapján feltételezhető, hogy a törlés sértené az érintett jogos érdekeit. Az így zárolt személyes adat kizárólag addig kezelhető, ameddig fennáll a személyes adat törlését kizáró adatkezelési cél.

Az érintettet megilleti további jogok: a tiltakozáshoz való jog, a bírósági jogérvényesítés, valamint a Nemzeti Adatvédelmi és Információszabadság Hatósághoz fordulás joga.

Adatkezeléssel kapcsolatos jogainak megsértése esetén az érintett az adatvédelmi tisztviselőhöz fordulhat, aki a bejelentést köteles megvizsgálni. Alapos bejelentés esetén az irodavezetőnél intézkedést kezdeményez, ellenkező esetben azt elutasítja. Az elutasításról az érintettet a bejelentés kézhezvételét követő 30 napon belül írásban tájékoztatja, az elutasítás ténybeli és jogi indokait is közölve. Elutasítás esetén az érintettet tájékoztatni kell a bírósági jogorvoslat, továbbá a felügyeleti szervhez fordulás lehetőségéről is.

**4. Adatkezelő**

A személyes adatok tervezett kezelésének célja, valamint az adatkezelés jogalapja: a szervezet civil támogatóinak (személyeknek és szervezeteknek) a nyilvántartása, valamint az e személyekkel, szervezetekkel történő kommunikáció biztosítása a 2013. évi V. törvény értelmében.

Az adatkezelő technikai és szervezési intézkedéseket foganatosít az adatkezelés jellege, hatóköre, körülményeinek és céljainak, valamint a természetes személyek jogait és szabadságait érintő, változó valószínűségű és súlyosságú kockázat figyelembevételével. A megadott személyes adatok kezelése a jogszabályokkal összhangban történik. Az intézkedések felülvizsgálata az adatkezelő feladata, aki azokat szükség esetén naprakésszé teszi.

Az adatkezelő harmadik országba vagy nemzetközi szervezet részére nem továbbít semmilyen személyes adatot, azokat csak saját adminisztrációs célra használja.

Adatkezeléssel kapcsolatos jogainak megsértése esetén az érintett az adatvédelmi tisztviselőhöz fordulhat, aki a bejelentést köteles megvizsgálni. Alapos bejelentés esetén az irodavezetőnél intézkedést kezdeményez, ellenkező esetben azt elutasítja. Az elutasításról az érintettet a bejelentés kézhezvételét követő 30 napon belül írásban tájékoztatja, az elutasítás ténybeli és jogi indokait is közölve. Elutasítás esetén az érintettet tájékoztatni kell a bírósági jogorvoslat, továbbá a felügyeleti szervhez fordulás lehetőségéről is.

**5. Adatvédelmi tisztviselő**

Az adatvédelmi tisztviselő a Közhasznú Alapítvány munkavállalója, vagy megbízási szerződés keretében látja el feladatát. Megbízását követően a honlapon hozzáférhetővé teszik az adatvédelmi tisztviselő nevét és elérhetőségét, valamint azokat az alapítvány a felügyeleti hatósággal is közli.

Az adatvédelmi tisztviselő tájékoztat és szakmai tanácsot ad az adatkezelő vagy az adatfeldolgozó, továbbá az adatkezelést végző alkalmazottak részére adatvédelmi rendelkezések szerinti kötelezettségeikkel kapcsolatban, ellenőrzi a Rendeletnek, az egyéb uniós vagy tagállami adatvédelmi rendelkezéseknek, valamint a belső szabályzatoknak való megfelelést. Szakmai tanácsot ad az adatvédelmi hatásvizsgálatra vonatkozóan, nyomon követi annak elvégzését; kapcsolatot tart a felügyeleti hatósággal, és adott esetben konzultációt is folytat vele. Közreműködik az adatkezeléssel összefüggő döntések meghozatalában, valamint az érintettek jogainak biztosításában, kivizsgálja a hozzá érkezett bejelentéseket, jogosulatlan adatkezelés észlelése esetén annak megszüntetésére hívja fel az illetékes adatkezelőt vagy az adatfeldolgozót, továbbá gondoskodik az adatvédelmi ismereteknek az érintettek felé történő oktatásáról.

Az adatvédelmi tisztviselő írásban, illetve elektronikus formában naprakész nyilvántartást vezet a szervezetben végzett adatkezelési tevékenységekről, az észlelt adatvédelmi incidensekről és az elvégzett adattovábbításról.

Az adatvédelmi tisztviselő a személyes adatok védelmével kapcsolatos összes ügybe megfelelő módon és időben bekapcsolódhat, feladatai ellátása során a személyes adatokhoz és az adatkezelési műveletekhez hozzáférhet. Feladatai ellátásával kapcsolatban utasításokat senkitől sem fogadhat el.

A jelen Szabályzatban nem meghatározott kérdésekben az Infotv. szabályai az irányadók.

Dr. Csizmadia László

A CÖF-CÖKA Kuratóriumának elnöke